לירון וייסמן

לירון וייסמן (נולדה בי"ג בניסן ה'תש"מ, 30 במרץ 1980) היא שחקנית ודוגמנית ישראלית.

 ביוגרפיה 
וייסמן גדלה במשפחה דתית לאומית ביישוב כוכב יאיר. בנעוריה הייתה חברה בתנועת הנוער בני עקיבא.

בשנים 1998–2000 שירתה שירות סדיר מלא בצה"ל, כמש"קית חינוך בחיל התותחנים.

בשנת 2002 החלה ללמוד בסטודיו למשחק של יורם לוינשטיין, והיא בוגרת שלו. במסגרת לימודי המשחק השתתפה בהצגות "לפתוח פה גדול" בתפקיד סוזן, "צוות לחדר טראומה" בתפקיד שירה, ו"ליצנים של אלוהים" בתפקיד סיימון. בוגרת סדנת "משחק מול מצלמה" של גלית רוזנשטיין. הוענקו לווייסמן ארבע מלגות הצטיינות: תחרות מונולוגים מהסרטים – "בנים אינם בוכים"; תחרות מונולוגים מאת חנוך לוין – "שמונה"; תחרות מונולוגים מאת שייקספיר – "כטוב בעינכם"; תחרות מונולוגים מהסרטים – "אין אנד אאוט";

נוסף על לימודי המשחק, וייסמן למדה גם סיעוד במכללה האקדמית תל אביב-יפו.

וייסמן הייתה נשואה לבמאי והתסריטאי יובל שפרמן, ולהם שתי בנות. 

מ-2025 וייסמן בזוגיות עם איש העסקים אסי טוכמאייר.

 קריירה 
היא התפרסמה לראשונה כששיחקה באופרת הסבון היומית "משחק החיים" בשנת 2003, לצד גיא אריאלי ונירו לוי, את דמותה הראשית של ליה ברגר, במאית השואפת להעלות עיבוד מחודש להצגה "רומיאו ויוליה" בתיאטרון המשפחתי, בעודה מנסה לשמור על שלמות משפחתה ועל חיי האהבה שלה. "משחק החיים" זכתה להצלחה ולאחוזי צפייה גבוהים. בשנת 2005 אוזכר סיפור הליהוק של הסדרה בטלנובלה "טלנובלה בע"מ", בה סופר סיפור החלפתה של השחקנית הראשית, בעוד שב"משחק החיים" הוחלפה בקי גריפין, אשר הייתה אמורה לשחק את ליה ברגר, בלירון וייסמן.

וייסמן שיחקה גם בהצגות "שמוליק של זוהרה" בתיאטרון אורנה פורת בתפקיד זהרה, "חסמבה" בתיאטרון אורנה פורת בתפקיד תמרה, "נשים קטנות" בתיאטרון המדיטק בתפקיד מג מארץ, "חי בסרט" בתפקיד ברנדון מ"בנים אינם בוכים" בתיאטרון הבימה, "מילים לשחק בהן" – מונולוג "שמונה" בתיאטרון תמונע.

בשנת 2005 השתתפה בסרטו של יובל שפרמן (לימים בעלה לשעבר ואבי שתי בנותיהם), "הדברים שמאחורי השמש", לצד אסי דיין וטלי שרון.

ב־2006 השתתפה בסדרה הדרמה "האלופה", לצד עפר שכטר, לירז צ'רכי ויהודה לוי. ב־2007 חזרה לסדרה באמצע העונה השנייה, עקב לחץ רב של צופי הסדרה שדרשו להחזירה לסדרה. באותה שנה השתתפה בסרטם של שירה גפן ואתגר קרת, "מדוזות" (הסרט זכה בפרס מצלמת הזהב בפסטיבל הקולנוע בקאן), בו גילמה את שירי. בנוסף, באותה שנה השתתפה וייסמן גם במספר פרקים בתפקיד אורח בסדרה "המקום" ששודרה בערוץ 10. וייסמן גילמה את אפרת, חברתו לשעבר של הברמן במסעדה תל אביבית, אותו מגלם אולי שטרנברג, המתעתדת להתחתן במסעדה עם ארוסה.

בשנת 2008 השתתפה בדרמה "חמישה גברים וחתונה" ששודרה בערוץ 10, ובסדרת הטלוויזיה של דנה מודן ושבי גביזון, "אבידות ומציאות" בערוץ 2, בה גילמה את יעלי. השתתפה בסדרת הטלוויזיה "סרוגים" בתפקיד שירה ברקוביץ', האקסית המיתולוגית של נתי. השתתפה בסדרה "החברים של נאור" בתפקיד נלי, בתוכנית הטלוויזיה "טינופת", וכפאנליסטית בתוכנית הבידור של קשת בערוץ 2, "מועדון לילה", בעונתה השלישית.

בשנת 2013 החלה וייסמן לשחק בסדרה הקומית "חברות" בערוץ 10.

בשנת 2014 החלה לשחק בסדרה הקומית "מי נתן לך רישיון?" בערוץ הראשון.

ביולי 2015 שבה לשחק בעונה השנייה של "חברות" בערוץ 10.

באוקטובר 2015 החלה לשחק בסדרת האקשן שביים דני סירקין "המדרשה" בערוץ 2, רשת. שם שיחקה לצידם של יהודה לוי, חנה לסלאו, אקי אבני ואחרים. בנובמבר של אותה שנה שיחקה בסדרת המתח "הצורף" ב־HOT, לצידם של יהורם גאון, ליאור אשכנזי, נועה ברקאי ודניאלה קרטס.

בנובמבר 2016 החלה לשחק בסדרה "אורי ואלה" בתפקיד כנרת.

בשנת 2017 החלה לשחק בתור אמו של עידו, שמגלם אותו יואב רוטמן, בסדרת הנוער "ראש גדול".

ב־2019 החלה לשחק בסדרה "דאנסטורי" בתפקיד אילנה.

בנוסף החלה ללמד משחק בבית הספר היסודי שער האריות חולון.

ביוני 2019 החלה לשחק בסדרה "נחמה" בתפקיד תמר נחמה.

בשנת 2020 שיחקה ויסמן ב"כפולה" לצידה של נועה קירל בתפקיד של המנהלת סנדרה בבית הספר לאומנויות הבמה תהילה.

בשנת 2021 שיחקה בסרט "סוכנת בלב ביירות" את סוכנת המוסד יעל, המבוסס על מבצע אביב נעורים של צה"ל. בנוסף החחלה לשחק בסדרה לנוער "מקיף מילאנו" בתור מיכל, בכאן חינוכית.

בשנה זו גם שיחקה בסרט הקומדיה "לשחרר את שולי" בתור קורל/קורחל, נציגת שגרירות ישראל בקולומביה ובוגרת סיירת מטכ"ל, כשבזכות תפקיד זה הוענק לווייסמן "אות הוקרה" מטעם האגודה הישראלית לדיפלומטיה וועד עובדי משרד החוץ הישראלי.

החל מ-2021, שיחקה במשך שתי עונות בקומדיית המצבים "סברי מרנן" ב"קשת 12", בתפקיד רעות, שכנתם של ריקי (סנדרה שדה) ופנחס (טוביה צפיר) רוזן והמאהבת של איתמר רוזן (יניב פולישוק).

בשנת 2024 שיחקה בעונה השלישית של סדרת הנוער "בת השוטר" בתור אסתר, מנהלת סמינר "בנות חייל". באותה שנה שיחקה בסדרת הנוער של HOT – יונייטד היי בתפקיד ג'ודי נקש, אמה של ניקול נקש (ירדן אריש).

היא פרזנטורית של רשת מרפאות ניתוחי האסתטיקה הישראלית "פרופורציה".

 פילמוגרפיה 

 קולנוע 
שנהסרטתפקידהערות2005הדברים שמאחורי השמש -בבימוי יובל שפרמן2007מדוזותשיריזכה בפרס "מצלמת הזהב" בקאן2021סוכנת בלב ביירותיעלסוכנת מוסדלשחרר את שוליקורל/קורחלנציגת השגרירות; זכתה באות הוקרה

 טלוויזיה 
שנהפרויקטתפקידהערות2003משחק החייםליה ברגראופרת סבון יומית2006–2007האלופהסמדרעונות 1–22007המקוםאפרתתפקיד אורח2008חמישה גברים וחתונה -דרמהאבידות ומציאותיעליסדרה של דנה מודן ושבי גביזוןסרוגיםשירה ברקוביץ'האקסית של נתי -החברים של נאורנלי - -טינופתמשתתפת -2009מועדון לילהפאנליסטיתעונה 32013–2015חברות -עונות 1–22014מי נתן לך רישיון? -סדרה קומית2015המדרשה -סדרת אקשןהצורף -סדרת מתח2016אורי ואלהכנרת -2017ראש גדולאמא של עידוסדרת נוער2019דאנסטוריאילנהנחמהתמר נחמה -2020כפולההמנהלת סנדרהסדרת נוער2021מקיף מילאנומיכלסברי מרנןרעותקומדיית מצבים (2 עונות)2024בת השוטראסתרמנהלת סמינר; עונה 3יונייטד הייג'ודי נקשסדרת נוער

 תיאטרון 
הצגהתפקידתיאטרוןשמוליק של זוהרהזוהרהתיאטרון אורנה פורתחסמבהתמרהנשים קטנותמג מארץ'תיאטרון המדיטקחי בסרטברנדוןתיאטרון הבימהמילים לשחק בהן (מונולוג "שמונה") -תיאטרון תמונע

 קישורים חיצוניים 









הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות המכללה האקדמית תל אביב-יפו
קטגוריה:כוכב יאיר צור יגאל: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980